  Виталий Пронин Та удмурт культурая центр Трокай Борисовлэсь нимзэ нуллоз, малы ке шуоно ӵапак татысь школаез йылпумъямын Трокай агай.Ёросысь культурая, туризмъя но калык кусыпъёсъя управление конкурс ялӥз. Кин  та центрлы тужгес чебер ним малпалоз - солы зарезь дуре путёвка сётозы.Алнаш музейысь наукая ужась Наталья Королёва верамъя, удмурт культурая центр Трокай Борисовлэсь нимзэ нуллоз, малы ке шуоно ӵапак татысь школаез йылпумъямын Трокай агай.- Центр интыяськоз азьвыл школалэн юртаз. Татын паймымон чебер инкуазь. Удмурт корка сяна, пуктозы мунчо, кенос. Татын ортчылозы удмурт сиён-юонъёслы сӥзем мастер-классъёс. Удмурт коркан ик луозы музей висъетъёс. Дано югдытӥсенымы Трокай Борисовен сяна, татын тодматскыны луоз Кучыран школаез йылпумъям тодмо удмурт адямиосын, кылсярысь,  Борис Саушкинэн. Борис Ефремович Удмурт радиоын нырысетӥез режиссёр, республикаысьтымы культурая министрлэн воштӥсез, Удмурт театрлэн директорез вал. Озьы ик тунсыко материал луоз Удмуртиысь дано артистка Анна Колесникова сярысь. Со Удмурт театрын ужаз 1933-тӥ арысен, - шуэ Наталья Королёва.Удмурт культурая центрлы ним малпанъя конкурс кыстӥськоз 1-тӥ куартолэзёзь. Ӵектонъёсынызы жингыръясьёс вань ини. Вожвылъяськонын валтӥсь курон - ним удмурт шӧмо мед луоз,  куинь кыллэсь кузь луыны кулэ ӧвӧл.Галина Савина Туспуктӥз А. Горбунов Теги: удмурткультура  